eelnõu

**NARVA LINNAVALITSUS**

MÄÄRUS

Narva 2013.a.

**Narva munitsipaalkooli baasil 2013. aastal tegutsevate**

**suvekoolilaagrite toitlustamise finantseerimise kord**

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel

1. **Üldsätted**
2. Käesoleva korraga kehtestatakse suvekoolilaagrite korraldamiseks linna eelarvest eraldatava toitlustamise finantseerimise saamiseks esitatavad nõuded, taotluse läbivaatamise, rahaliste vahendite eraldamise ning finantseerimise kasutamise üle järelevalve teostamise kord.
3. Suvekoolilaager käesoleva korra tähenduses on Narva linna munitsipaalse üldharidus- või huvikooli poolt 2013. aastal korraldatav laager, mis toimub selle kooli baasil ja pakub noortele õppekavavälist tegevust suvisel perioodil, mille sisuks on noorte tervistav ja arendav puhkus.
4. Finantseerimine katab suvekoolilaagris osalevate laste toitlustamise kulu, mis moodustab 1,75 eurot päevas ühe lapse kohta.
5. Suvekoolilaagri toitlustamise finantseerimiseks ettenähtud rahalised vahendid eraldatakse Narva linna eelarvest.
6. **Finantseerimise taotlemine**
7. Finantseerimise saamise aluseks on vormikohane taotlus (lisa 1), mis esitatakse Narva Linnavalitsuse Kultuuriosakonda hiljemalt 06.05.2013. a.Finantseerimine eraldatakse 2013. aastaks.
8. Finantseerimise taotluses tuleb esitada andmed:
9. suvekoolilaagri korraldaja nimi ja asukoht (elukoht);
10. suvekoolilaagri korraldamise eest vastutava isiku nimi, isikukood ja elukoht;
11. suvekoolilaagri juhataja ja kasvatajate nimed;
12. suvekoolilaagri toimumise aeg ja täpne asukoht;
13. suvekoolilaagri eesmärk;
14. suvekoolilaagris osalevate laste arv;
15. Narva linnaeelarvest taotletava finantseerimise suurus lähtudes käesoleva korra § 1 lõikest 3;
16. teised finantseerimisallikad.
17. Taotlusele lisab taotleja järgmised dokumendid:
18. suvekoolilaagri päevakava;
19. dokumendid, mis võimaldavad hinnata suvekoolilaagri juhataja ja kasvatajate kvalifikatsiooni-nõuetele vastavust;
20. Tervisekaitseinspektsiooni ja Päästeameti tõendid ruumide (hoonete), sisustuse ja maa-ala vastavuse kohta tervisekaitse-, tuleohutus- ja päästealade nõuetele ning toitlustusteenust pakkuva ettevõtja tegevusloa koopia.
21. Suvekoolilaagri juhataja ja kasvatajate kvalifikatsiooninõue on pedagoogilise kõrg- või keskerihariduse ja laagrikasvataja tunnistuse olemasolu.
22. **Taotluse läbivaatamine ja toitlustamise finantseerimise eraldamine**
23. Taotluste läbivaatamiseks finantseerimise eraldamise kohta moodustatakse Narva Linnavalitsuse Kultuuriosakonna juhataja käskkirjaga komisjoni (edaspidi Komisjon).
24. Komisjon vaatab läbi esitatud taotlused ja juhul, kui taotleja jätab koos taotlusega esitamata nõutud andmed või dokumendid või kui taotluses on muid puudusi, määrab komisjon taotluse esitajale tähtaja puuduste kõrvaldamiseks, mis ei tohi olla pikem kui seitse tööpäeva. Tähtpäevaks puuduste kõrvaldamata jätmisel võib komisjon jätta taotluse läbi vaatamata.
25. Komisjon vaatab laekunud taotlused läbi ja langetab otsuse finantseerimise eraldamise, finantseerimise suuruse ja finantseerimise saamise tingimuste kohta 1 nädala jooksul pärast nõuete kohaselt vormistatud taotluse laekumist.
26. Komisjonil on õigus lähtudes olemasolevatest vahenditest langetada otsuse taotluse rahuldamise kohta täismahus või taotletavast väiksema summa ulatuses.
27. Osaline finantseerimine on võimalik juhul, kui suvekoolilaagrites toitlustamiskulude katteks mõeldud rahalistest vahenditest ei jätku laekunud taotlustes taotletud summa rahuldamiseks, mis on ette nähtud vastavalt käesoleva korra § 1 lõikele 4. Puuduv summa kaetakse muudest finantseerimisallikatest, sh vanemate tasu arvel.
28. Komisjoni otsuse alusel teeb Narva Linnavalitsuse Kultuuriosakond suvekoolilaagrites toitlustamise finantseerimist taotletavatele munitsipaalkoolidele teatavaks finantseerimise tagamisest Komisjoni poolt rahuldatud summa ulatuses toitlustamise ja toitlustusteenuste lõikes.
29. **Järelevalve toitlustamise finantseerimise kasutamise üle**
30. Järelevalvet toitlustamise finantseerimise kasutamise üle teostab Narva Linnavalitsuse Kultuuriosakond.
31. Finantseerimise saaja on kohustatud kasutama suvekoolilaagri toitlustamise finantseerimiseks ettenähtud rahalised vahendid sihtotstarbeliselt suvekoolilaagris osalevate laste toitlustamiseks.
32. Finantseerimise saanud suvekoolilaagrite korraldajad on kohustatud ühe kuu jooksul pärast suvekoolilaagri toimumist esitama Narva Linnavalitsuse Kultuuriosakonda toitlustamise finantseerimise kasutamise kohta aruande, mille juurde peab olema lisatud suvekoolilaagris osalevate laste nimekiri ja suvekoolilaagris osalevate laste toitlustamisega seotud kuludokumendid.
33. Narva Linnavalitsuse Kultuuriosakond kontrollib taotleja finantseerimise sihtotstarbelist kasutamist. Kultuuriosakonnal on kontrolli teostamisel õigus nõuda finantseerimise saajalt seletusi ja vahearuandeid ning viibida finantseeritava tegevuse toimumise juures.
34. Narva Linnavalitsuse Kultuuriosakonna juhatajal on õigus tunnistada suvekoolilaagri toitlustamise finantseerimise eraldamist kehtetuks juhul, kui:
35. finantseerimise saaja on rikkunud käesoleva korra tingimusi;
36. toetuse saamiseks finantseerimise saaja ei esita toetuse kasutamise kohta aruandeid;
37. aruande esitamisel selgub, et finantseerimist ei ole kasutatud sihtotstarbeliselt;
38. toetuse saamiseks finantseerimise kasutamise kohta on esitatud valeandmeid;
39. suvekoolilaager, mille korraldamiseks finantseerimine eraldati, on jäänud toimumata.
40. **Rakendussätted**

Määrus jõustub seadusega sätestatud korras.

Tarmo Tammiste

linnapea Ants Liimets

linnasekretär

Lisa 1

**SUVEKOOLILAAGRI TOITLUSTAMISE FINANTSEERIMISE TAOTLUS**

SUVEKOOLILAAGRI KORRALDAJA ANDMED

|  |  |
| --- | --- |
| Suvekoolilaagri korraldaja nimi |  |
| Suvekoolilaagri korraldaja asukoht |  |
| Telefon |  |
| Faks |  |
| E-post |  |

SUVEKOOLILAAGRI ANDMED

|  |  |
| --- | --- |
| Suvekoolilaagri korraldamise eest vastutavaisiku nimi, isikukood ja elukoht |  |
| Suvekoolilaagri juhataja |  |
| Suvekoolilaagri kasvatajad |  |
| Suvekoolilaagri korraldamise täpne asukoht |  |
| Suvekoolilaagri korraldamise aeg |  |
| Suvekoolilaagris osalevate laste arv |  |
| Suvekoolilaagri eesmärk |  |

TAOTLETAVA FINANTSEERIMISE SUURUS TOITLUSTAMISKULUDE KATTEKS

|  |
| --- |
|   |

MUUD FINANTSEERIMISALLIKAD

|  |
| --- |
|  |

Käesolevaga kinnitan, et taotluses esitatud andmed vastavad tegelikkusele. Olen tutvunud Narva munitsipaalkoolide baasil 2013. aastal tegutsevate suvekoolilaagrite toitlustamise finantseerimise korraga.

Allkiri \_\_\_\_\_\_\_\_\_\_\_\_\_\_\_\_\_\_\_\_\_ Kuupäev\_\_\_\_\_\_\_\_\_\_\_\_\_\_\_\_\_\_\_\_\_

Narva Linnavalitsus

Peetri plats 5 15.04.2013.a. nr 3.1-19/

20308 Narva

Õ I E N D

Vastavalt kohaliku omavalitsuse korralduse seaduse § 30 lõike 1 punktile 3

valmistas ette Kultuuriosakond Narva munitsipaalkooli baasil 2013. aastal tegutsevate suvekoolilaagrite toitlustamise finantseerimise korra Linnavalitsusele kinnitamiseks. Narva munitsipaalkoolide baasil tegutsevad suvelaagrid korraldatakse mitmendat aastat järjest ja senine praktika näitab, et nende tegutsemine osutus edukaks. Iga-aastaselt koolide suvelaagrites käib 360-400 last ning kool korraldab laste jaoks tervistavaid, õppe- ja spordiüritusi. Lapsed on kooli töötajate järelevalve all terve päev – alates 8.00 hommikul kuni 17.00 õhtul. Samas munitsipaalsed huvikoolid pakuvad suvist tegevust linna lastele ning kinnitamiseks esitatud määrus võimaldab ka neil taotleda toetust toitlustuskulude katmiseks.

Suvekoolilaagrites toitlustamiskulude summaks 2013. aastaeelarves on aktsepteeritud 9 000 eurot ja koolilõunamaksumus ühe õpilase kohta on 1,11 eurot päevas. Seoses sellega, et laste suvelaagrites veedetav päev on võrreldes tavalise õppepäevaga pikem, suurenevad ka koolide toitlustamiskulud ning seetõttu tekkis vajadus ka kehtestada toitlustamiskulude summat suvekoolilaagrites ühe õpilase kohta.

Suvekoolilaagrite korraldamisel tekivad samuti finantseerimise taotlemise, saadud rahavahendites sihtotstarbelise kasutamise ja rahavahendite aruandluse esitamise küsimused.

Narva Linnavalitsuse Kultuuriosakonna poolt ettevalmistatud määruse eelnõuga saavad need küsimused lahenduse.

Lugupidamisega

Viktoria Lutus

juhataja

Irina Tabakova 359 9212

irina.tabakova@narva.ee

**Registrikood 75024260 Telefon 359 9120, 359 9122, 359 9123, 359 9124 e-post: kultuur@narva.ee**

**Peetri plats 1 20308 NARVA Faks 359 9199 www.narva.ee**